Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
14 ม.ค. 2559

 
Sentiment ตลาดหุ้นโลกกดดัน SET ด้วยแนวรับ 1,252 จุด
ดัชนี SET อยู่ที่ 1,266.71 จุด -11.90 จุด -0.93% ปริมาณซื้อขาย 24,162  ลบ.
แนวรับ :  1,252   แนวต้าน : 1,274
 
สรุปทิศทางและแนวโน้มตลาด
ตลาดหุ้นโลก กดดัน Sentiment ตลาด…แนวรับ 1,265/1,252 จุด: ความกังวลต่อการชะลอตัวเศรษฐกิจจีน ค่าเงินหยวนกลับมาอ่อนค่าเล็กน้อยเช้านี้ รวมไปถึงเหตุระเบิดหลายแห่งในกรุงจาการ์ตา กดดันตลาดหุ้นทั่วโลกและ SET ประเมินแนวรับสำคัญ 1,252 จุด
รอจังหวะ “ฟื้นตัว” ค่อยกลับเข้าซื้ออีกครั้ง…กลุ่มที่ได้รับผลดีจาก: Sentiment ตลาดหุ้นโลกที่กลับมาอ่อนแออีกครั้ง ประกอบกับ SET ยังไม่สามารถทะลุแนวต้านที่ 1,274 – 1,278 จุด ได้เมื่อวานนี้ ทำให้ SET “ผันผวน” ระยะสั้นไปก่อน…ขณะที่กลุ่มหุ้นที่ให้อัตราผลตอบแทนจากเงินปันผลสูง (KTB TISCO – ปันผลประมาณ 5% สำหรับผลการดำเนินงานปี 2015 โดยจ่ายเงินปันผลปีละครั้ง รวมไปถึง SIRI-ที่ให้ปันผลสูงประมาณ 7%) และกลุ่มหุ้นได้รับผลดีจากการปรับลดลงของราคาน้ำมัน (AAV EPG) และค่าเงินบาทอ่อนค่า (KCE SVI) ยังมองว่าจะเป็นกลุ่มหุ้นที่ให้ผลตอบแทนดีกว่าตลาด(Outperform) โดยรวมต่อไป
 
หุ้นที่น่าสนใจทางเทคนิค
MILL “ซื้อ” ราคาหุ้นแกว่งฟื้นตัวยกฐานสูงขึ้น กลับมายืนเหนือเส้นค่าเฉลี่ย 1 เดือนได้พร้อมปริมาณการซื้อขายเพิ่มสูงขึ้นกว่าปกติ สอดคล้องกับเครื่องมือ DI+ และ MACD เริ่มชี้ขึ้นอีกครั้ง เป็นจังหวะซื้อเก็งกำไร มีแนวต้านแรกที่ 1.21 และถัดไปที่ 1.27 บาท
 
RP “ซื้อ” ราคาหุ้นเริ่มมีจังหวะดีดฟื้นตัวขึ้นหลังพักตัวด้วยแท่งเทียนรูปแบบ Rising Method สอดคล้องกับเส้นค่าเฉลี่ย 7 วันตัด 14 วันขึ้นไป เป็นจังหวะเก็งกำไร มีแนวต้านแรกที่ 7.80 บาท ผ่านได้จะมีเป้าหมายถัดไปที่ 8.30 บาท
 
SIRI “ซื้อ” ราคาหุ้นสร้างรูปแบบ Triple Bottom พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ที่มีแนวโน้มเป็นบวกและ ADX เริ่มชี้ลงเป็นสัญญาณการฟื้นตัว เป็นจังหวะซื้อเก็งกำไร มีแนวต้านแรกที่ 1.54 บาท และถัดไปที่ 1.60 บาท
 
 